HINDAMISKOMISJONI MOODUSTAMINE JA TÖÖKORD

**1. Hindamiskomisjoni moodustamine**

1.1. Projektitaotluste hindamiseks moodustab Virumaa Rannakalurite Ühing (edaspidi VRKÜ) hindamiskomisjoni.

1.2. Hindamiskomisjon koosneb vähemalt seitsme liikmelisest töörühmast ja asendusliikmetest juhuks kui mõni komisjoni põhiliige on end taandanud või ei saa muudel põhjustel hindamisel osaleda.

1.3. Ettepaneku hindamiskomisjoni põhikoosseisu ja asendusliikmete kohta esitab üldkoosolekule kinnitamiseks VRKÜ Juhatus.

1.4. Hindamiskomisjoni liikmete valimiseks on vajalik liikmekandidaatide kirjalik nõusolek.

1.5. Üldkoosolek kinnitab komisjoni põhikoosseisu ja asendusliikmete nimekirja ~~kolmeks aastaks~~ kogu programmperioodi ajaks. Kui hindamiskomisjoni liige ei võta osa kahest järjestikusest hindamiskoosolekust, annab see juhatusele õiguse arutada selle hindamiskomisjon liikme tagasiastumist.

1.6. Hindamiskomisjoni liikmete nimekiri on avalik.

1.7. Hindamiskomisjoni koosseisu ei või kuuluda Ühingu töötajad ega Juhatuse liikmed. Hindamiskomisjoni koosseisu moodustamisel järgitakse tasakaalus esindatust.

**2. Hindamiskomisjoni töökord**

2.1. Hindamiskomisjon valib esimesel töökoosolekul endi hulgast esimehe kes juhib komisjoni tööd.

2.2. Projektitoetuse taotlust hindab vähemalt viie (5) liikmeline komisjon.

2.3. Hindamisest ei saa osa võtta hindajad, kellel on mõne taotlusega huvide konflikt või nad on taotleja või taotlusega seotud. Sellisel juhul hindaja taandab ennast terve tegevussuuna projektide hindamisest esitades sellekohase avalduse hindamiskomisjoni esimehele, kes teavitab sellest kõiki hindamiskomisjoni liikmeid. Hindamiskomisjoni esimees määrab tema asemel asendusliikme, kes käimasolevas voorus hindab vastava tegevussuuna projektitaotluseid.

2.4. Iga hindamiskomisjoni töörühma liige on hinnangute andmisel sõltumatu, tal on kohustus tagada töö käigus saadud informatsiooni konfidentsiaalsus ning üksiku hindamiskomisjoni liikme poolt antud hinded ei kuulu avalikustamisele.

2.5. Kui ehitise rajamiseks taotletakse projektitoetust rohkem kui 60 000 eurot, tutvub hindamiskomisjon kavandatava ehitise asukohaga ja väljasõidu protokoll lisatakse töökoosoleku protokolli juurde.

2.6. Enne ~~vahe~~eelhindamist ja projektitoetuse taotluste hindama asumist esitavad komisjoni liikmed deklaratsiooni huvide konflikti kohta „Haldusmenetluse seaduse” § 10 tähenduses. Kui hindajal esineb huvide konflikt mõne taotleja osas siis töörühma liige taandab end vastava tegevussuuna (telje) projektide hindamisest. Taandamise korral määrab asendusliikme hindamiskomisjoni esimees.

2.7. Hindamiskomisjoni esimees moodustab hindamiskomisjonid tegevussuundade kaupa.

2.8. Enne töökoosoleku läbiviimist toimub elektrooniline ~~vahe~~eelhindamine, kus hindajad tutvuvad taotlustega, salvestavad hinded ja vajadusel ka märkused, kuid enne koosolekut ei kinnita neid. ~~mille materjalid lisatakse töökoosoleku materjalide juurde.~~

2.9. Hindamiskomisjoni esimees kutsub komisjoni kokku ning teatab aja ja koha.

2.10. Hindamiskomisjoni töövorm on koosolek, mida juhatab komisjoni esimees ja protokollib selleks valitud töörühma liige või ühingu töötaja.

2.11. Töökoosoleku protokollis fikseeritakse algus- ja lõppkellaaeg, registreeritakse hindamisel osalevate hindajate nimed ning kajastub läbi viidud seotud isikute taandamisprotseduur. Hindamiskomisjoni koosolek on kinnine. Komisjoni kutsel või taotleja soovil saab taotleja ja tema esindaja projektitaotlust esitleda.

2.12. Hindamiskomisjoni liige hindab projekte vastavalt strateegia tegevussuunale kehtestatud hindamiskriteeriumitele. ~~ja täidab ning allkirjastab selle kohta hindamislehe.~~

~~2.13Hindamiskomisjoni liikmete poolt täidetud hindamislehtede hinnete alusel koostatakse iga projektitaotluse hindamistulemuste koondleht, kuhu kantakse kõigi komisjoni liikmete pandud hinded ja nende alusel arvutatakse kaalutud keskmine hinne. Hindamistulemuste koondlehe allkirjastavad kõik hindamisel osalenud komisjoni liikmed.~~

2.14. Hindamiskomisjon moodustab peale hindamist vastava tegevussuuna projektitoetuse taotluste paremusjärjestuse ettepaneku Juhatusele või Üldkoosolekule kinnitamiseks, maksimaalselt 5 (viie) tööpäeva jooksul arvestades projektitaotluste hindamise töökoosoleku toimumise kuupäevast, kus on ära toodud ettepanek toetuse andmiseks strateegia rakenduskava eelarvevahendite piires.

**3. Hindepunktid ja kvalifitseerumine**

3.1. Projektitaotluste hindamisel on maksimaalne hinne 10 ning madalaim hinne 2.

3.2. Kriteeriumid on lahti kirjutatud hindepunkti kaupa (2, 4, 6, 8, 10), kus 10 on kõrgeim hinne ja 2 madalaim hinne. Igasse lahtrisse võib panna paarisnumbrid 2-st kuni 10-ni, ehk siis idee lõikes võib olla hinneteks näiteks ka viis kümmet või viis kahte. Ühe hindaja poolt antud koondhinne saab taotlusel olla minimaalselt 2 ja maksimaalselt 10. Kõik lahtrid peavad olema täidetud~~. Hindaja allkirjastab hindamislehe, mis ei kuulu hiljem avalikustamisele, kuid on vajalik selleks, et vältida tahtlikku hindamistulemuste mõjutamist (nt. ainult mõne projekti hindamist maksimumhinnetega ja teisi miinimumhinnetega).~~

Iga hindaja hinded ~~kantakse~~ kanduvad koondtabelisse, kus arvutatakse keskmine hinne kriteeriumitele omistatud osakaalude abil. Keskmine koondhinne saab olla maksimum 10 ja miinimum 2. Hindamiskriteeriumite osakaaluga läbi korrutatud hinded ja koondhinne arvutatakse täpsusega ~~3~~  2 kohta peale koma.

3.3. Kui kriteeriumi lõikes on kolm hindajat hinnanud taotlust hindega 2, siis taotlus ei kvalifitseeru

3.4. Võrdse tulemuse korral arvestatakse olulisemate kriteeriumite kõrgemaid hindeid.

**4. Hindamiskomisjoni liikmete ja esimehe tasustamine**

4.1. Hindamiskomisjoni töö korraldamise vahendid ja hüvitised määrab üldkoosolek.

4.2. Hindamiskomisjoni liikmed saavad tasu projektitaotluste hindamisel osalemise eest 160 eurot (neto) vooru eest ja isikliku sõiduauto või ühistranspordi kasutamise korral sõidukompensatsiooni.

4.3. Hindamiskomisjoni esimees saab tasu komisjoni töö juhtimise eest 200 eurot (neto) vooru eest ja isikliku sõiduauto või ühistranspordi kasutamise korral sõidukompensatsiooni.

**5. Vaiete lahendamise kord**

5.1. Nõuetekohane vaie esitatakse kirjalikult VRKÜ Juhatusele.

5.2. Vaide vaatab läbi ning vaideotsuse teeb vastavalt pädevusele VRKÜ Juhatus või VRKÜ Üldkoosolek. Vaide lahendamiseks võib vajadusel kaasata hindamiskomisjoni liikmeid ja väliseid eksperte.

5.3. Vaide lahendamisel järgitakse Haldusmenetluse seaduse nõudeid.

Kinnitatud VRKÜ üldkoosolekul ~~07.02.2019~~ 26.06.2019.a

Lisa 1 Hindamiskriteeriumid

Lisa 2 Tegevussuundade eesmärgid

~~Lisa 3 Hindamise leht~~

~~Lisa 4 Koondlehed~~

Lisa 3 Kirjaliku nõusoleku blankett

Lisa 4 Taandamise avaldus

~~Lisa 7 VRKÜ projektitaotluste kontrollleht~~